als_Latn dik_Latn sag_Latn
Ish-ministri i Kulturës, Valton Beqiri, pasi u lirua nga Gjykata e Apelit për akuzën e keqpërdorimit të detyrës zyrtare, në një prononcim për KALLXO.com tregoi vështirësitë që i solli ky proces.
“Nuk ka dyshim se për nga aspekti profesional, personal, emocional, moral dhe etik kjo situatë ka shkaktuar qoftë dëme në personalitetin tim por edhe në aspektet tjera materiale dhe morale”, tha Beqiri.
Megjithatë, ai deklaroi se miqtë dhe familja e ndihmuan ta tejkalojë situatën në të cilën ndodhej.
“Mua më ka ndihmuar shumë përkrahja e kolegëve e miqve dhe atyre që e kanë njohur problemin dhe situatën dhe natyrisht edhe familjen time dhe kjo ka bërë që t’i tejkaloj këto sfida më herët”, tha Beqiri.
Beqiri së bashku me paraardhësin e tij, Astrit Haraqija në dhjetor të vitit të kaluar ishin dënuar me nga një vit burg me kusht, por Gjykata e Apelit më pas iu dha pafajësinë.
Aktakuza ndaj dy ish-ministrave lidhej me mbështetjen që si ministra kulture Haraqija e Beqiri u bënë filmave “Mysafir në Sofër” dhe “Ndjekja e Larës” të producentëve filmikë Armond Morina e Nehat Fejza.
Beqiri kur foli për KALLXO.com vendimin e Apelit er konsideroi të drejtë.
“Është një vendim i drejtë dhe i pritur prej fillimi sepse që nga fillimi kam thanë që i besoj drejtësisë dhe për fat të mirë në Kosovë ka njerëz profesionistë dhe të pandikuar të cilët i vlerësojnë lëndët në bazë të fakteve të prezantuara”, tha Beqiri.
Beqiri tha se prokuroria asnjëherë nuk kishte fakte ndaj tij ndërsa ngritjen e aktakuzës e quan keqpërdorim të detyrës zyrtare.
“Ngritja e aktakuzës pa fakte është pikërisht keqpërdorim i detyrës zyrtare për çka edhe jam akuzuar”, tha Beqiri.
Edhe avokati i Beqirit, Destan Rukiqi thotë se në këtë rast që nga fillimi e kanë thënë se nuk kishte vepër penale.
“Që nga fillimi gjithmonë kemi thënë se në këtë rast nuk ka vepër penale dhe se prokuroria në asnjë provë të vetme nuk ka provuar ndonjë veprim inkriminues për të mbrojturin tim. Vendimi i Gjykatës së Apelit është i drejtë dhe i pritur nga ne”, tha Rukiqi.
Muaj më parë “Drejtësia në Kosovë” zbuloi se aktakuza ndaj Astrit Haraqisë që lidhje me këtë proces gjyqësor ishte vjetërsuar.
Parashkruhet Aktakuza për Astrit Haraqinë
KALLXO.com vazhdimisht ka raportuar për gjykimin eish-ministrave dhe producentëve filmikë.
Shkrimet nga ky proces gjyqësor mund t’i lexoni këtu.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn